Solskjaer a Liverpool sztárja miatt nem költözhet haza
Ole Gunnar Solskjaer, a Manchester United decemberben kinevezett edzõje továbbra is szállodában lakik, pedig Cheshire-ben van egy 4 millió fontot érõ villája. Azonban nem költözhet haza, mert a házat jelenleg a Liverpool hátvédje, a holland Virgil Van Dijk bérli.
Ole Gunnar Solskjaert decemberben nevezték ki a Manchester United élére, igaz a megbízása csak a szezon végéig szól. Azonban a United feltámadt a norvég szakember irányítása alatt, így nehezen elképzelhetõ, hogy nyáron mást nevezzenek ki a helyére.

A Manchester United legendája az elmúlt hónapokat José Mourinhóhoz hasonlóan a Lowry hotelben töltötte, pedig Cheshire-ben van egy 4 millió fontot érõ villája. Egyelõre viszont nem költözhet haza, mert azt a Liverpool holland védõje, Virgil van Dijk bérli.

Solskjaer korábban el akarta adni az öt hálószobás, három és fél holdas telket, de nem érkezett rá vevõ, ezért egy cégen keresztül kiadta, mivel nem gondolta, hogy ilyen hosszú idõre visszatér Manchesterbe.

A házat bérbeadó cég egyik munkatársa a The Sunnak elmondta, hogy Solskjaer valószínûleg soha nem gondolta, hogy visszajön Manchesterbe, így most roppant ironikus, hogy nem térhet vissza a saját házába. Néhányan viszont azon élcelõdnek, hogy épp a Manchester United legnagyobb riválisának az egyik játékosa a bérlõ.

Solskjaer elõdje, José Mourinho több mint két és fél évig volt a MU edzõje, ez idõ alatt végig a Lowryban lakott, ami a klubnak 800 ezer fontjába került.